Gare Houwald

D'Gare Houwald ass eng Gare vun der Lëtzebuerger Eisebunn an en Deel vum Pôle d'échange Houwald. Se läit um Houwald an der Gemeng Hesper, op der Limitt mat der Stad Lëtzebuerg.

Se gehéiert zu follgende Linne vum CFL-Zuchreseau:

 Lëtzebuerg - Diddenuewen - Metz
 Ëlwen - Lëtzebuerg - Esch-Uelzecht - Rodange
 Lëtzebuerg - Esch-Uelzecht - Rodange.
Vun der Gare Houwald aus huet een Uschloss un de Park-and-Ride Lëtzebuerg-Süd. Bei der Gare gëtt e eng Bikebox fir säi Vëlo ënnerdaach ze stellen.

Den Accès fir op d'Iwwerféierung fir de Quai ze wiesselen ass behënnertegerecht amenagéiert.

 Geschicht 
2016 hunn d'Aarbechten mam Bau vum éischte (vun am Ganzen zwéin) Quaien ugefaangen."Neue 'Gare Howald', neue N3, neue Quais am Hauptbahnhof." wort.lu, 9. März 2016 um 18:38. Den 10. Dezember 2017 gouf se zäitgläich mat der Gare Pafendall-Kierchbierg an deem éischten Deelstéck vum Tram, opgemaach.

Am Januar 2024 hunn d'Bauaarbechte fir den zweete Quai ugefaangen, sou datt dräi Joer dono d'Zich vun Esch op deem stallhale kënnen, iwwerdeems d'Zich aus Frankräich, wann dann déi nei Linn op Beetebuerg a Betrib ass, um 'ale' Quai stallhalen, an esou déi zwou Strecke komplett vun enee getrennt sinn, wat ë. a. verhënnert, datt Stéierungen op enger Linn op déi aner iwwerdroe ginnFrank Weyrich: "Neue Phase beim Streckenausbau: Baubeginn für zweiten Bahnsteig in Howald im Januar." wort.lu, 11.12.2023.. Och de Ballast an d'Gleiser goufen 2024 dofir op 6 km ersat.La mobilité redéfinie à Howald." Travaux/Projets op cfl.lu, 07.02.2024. Dësen zweete Quai goung de 15. September 2025 op.

D'Linn 1 vum Stater Tram hält zanter dem 7. Juli 2024 op sengem Wee bei de Stadion direkt iwwer der Gare. Dofir gouf uganks 2021 mam Bau vun enger neier Bréck ugefaangen. Do dernieft gouf nach eng Busgare amenagéiert, fir sou e kamouden Iwwergang tëscht den eenzelen Transportmëttelen z'erméiglechen. Dëse Pôle d'échange goung mam éischte Gleis vum Tram a Betrib." 'La mobilité au Luxembourg va changer fondamentalement'." wort.lu, 10.12.2018. Den zweete Gleis gouf zesumme mat der restlecher Bréck fäerdeg.

Och den Neibau vum Lycée technique du centre soll wéinst dem gudden Uschloss nieft d'Gare kommen; e soll bis 2027 fäerdeg sinn."Tramreseau: Ausbau vu Buchler Bréck." 100komma7.lu, 16. Jan 2019 - 12:00.

 Zuelen 
An den éischten 11 Méint, an deene se a Betrib war, goufen am Ganzen 185.743 Passagéier do gezielt.

 Zich déi an der Gare halen 
(Stand: Mäerz 2025)

 Aller 
Aus RichtungHalt virdrunZuchNächst HaltA Richtung Lëtzebuerg ↔ Diddenuewen ↔ Metz LëtzebuergLëtzebuerg  BeetebuergDiddenuewen oder Metz-Ville Ëlwen ↔ Lëtzebuerg ↔ Esch-Uelzecht ↔ Rodange ËlwenLëtzebuerg  BeetebuergRodangeMierschLëtzebuerg  BierchemPéiteng Lëtzebuerg ↔ Esch-Uelzecht ↔ Rodange LëtzebuergLëtzebuerg  BeetebuergRodangeLëtzebuergLëtzebuerg  BierchemPéiteng oder Rodangejust de Weekend an op Feierdeeg

 Retour 
Jeeweils an der entgéintgesater Richtung wéi an der Tabell uewendriwwer.

 Biller

 Kuckt och 
 CFL-Zuchreseau
 Lëscht vun den CFL-Garen
 Houwald

 Um Spaweck 

 Aktuell Departen an der 
 Praktesch Informatiounen iwwer d'Gare op der CFL-Websäit

Kategorie:Gemeng Hesper
Kategorie:CFL-Garen